**ПРОТОКОЛ № 41**

Днес, **31.05.2022** г., 17.00 часа в Разлог, се проведе заседание на Общинска избирателна комисия – Разлог, при следния дневен ред:

1. Доклад на входяща поща.
2. Произнасяне по сигнал с вх. № 218/27.04.2022г. от Емил Колевичин.
3. Разни.

На заседанието присъстваха следните членове:

**Председател:** Илонка Захариева Пандева

**Зам. Председател:** Славчо Иванов Попов

**Секретар:** Любомир Василев Влайн

**Членове:**

1. Стефка Николаева Пукнева
2. Нели Асенова Благоева
3. Любка Костадинова Карамфилова
4. Михаела Георгиева Клечерова
5. Крум Костадинов Котупанов
6. Костадинка Христова Кърджиева
7. Тони Найденов Томов

Заседанието бе открито в 17,15 часа и председателствано от Илонка Пандева – Председател на ОИК. Председателят на комисията откри заседанието и провери за присъствието на членовете, като установи, че присъстват **10** члена на комисията и същата има кворум за вземане на решение. Представен бе проекта на дневен ред за заседанието:

1. Доклад на входяща поща.
2. Разглеждане на постъпил сигнал с вх. № 218/27.04.2022г. от Емил Колевичин.
3. Разни.

Председателят на ОИК-Разлог подложи на гласуване представения дневен ред на заседанието. Същият бе приет със следното гласуване:

**Гласували 10 членове на ОИК**

**„ЗА“ – 10** Илонка Захариева Пандева, Славчо Иванов Попов, Любомир Василев Влайн, Стефка Николаева Пукнева, Нели Асенова Благоева, Любка Костадинова Карамфилова, Михаела Георгиева Клечерова, Крум Костадинов Котупанов, Костадинка Христова Кърджиева, Тони Найденов Томов

 **„ПРОТИВ“ – няма**

***По точка 1 от дневния ред:***  Доклад на входяща поща.

**Докладва председателят :**

 Докладвам Ви получено на 18.05.2022г. Обявление ведно с препис от Решението по адм. дело 247/2022г. на Административен съд Благоевград. С решението по делото изцяло се потвърждава решение 135 на ОИК-Разлог.

 Докладвам Ви получена на 26.05.2022г. справка за одобрените и подлежащи на плащане възнаграждения на членовете на ОИК-Разлог за последното проведено заседание на 29.04.2022г.

 Докладвам Ви получено на 30.05.2022г. писмо от Община Разлог, с която ни е предоставена информация във връзка с постъпилия сигнал, който разглеждахме на предишното заседание. Изискали сме чрез общинска администрация необходимата ни информация, тъй като получихме отговор от Районен съд-Разлог, че това трябва да стане именно по този начин.

 Докладвам Ви получено на 30.05.2022г. писмо от Районна прокуратура-Благоевград, ТО-Разлог, която също бяхме запитали за информация относно разглеждания сигнал. Отговорът им е, че следва да се обърнем за съдействие към общинска администрация.

 Има ли някакви въпроси относно входящата поща? Не виждам. Тогава да преминем към точка втора.

***По точка 2 от дневния ред:*** Произнасяне по сигнал вх. № 218/27.04.2022г.

**Докладва председателят :**

 Колеги, Във връзка с получения сигнал, който разгледахме на предходното си заседание беше изискана информация от Районен съд-Разлог относно съдимостта на Александър Огнянов Крайнов, като ни беше отговорено, че съгласно ЗМСМА тези обстоятелства се установяват от общинската администрация. Поради тази причина сме изпратили писмо до Кмета на Община Разлог с молба за съдействие. С вчерашна дата сме получили необходимата информация. Предоставен ни е заверен препис на протокол по НОХ дело 156/2022г., от който става ясно, че Александър Крайнов е осъден с одобрено споразумение, като е отбелязано, че същото е влязло в сила на 04.04.2022г. На Крайнов е наложено наказание лишаване от свобода, за срок от 4 месеца, като изпълнението на същото е отложено за изпитателен срок от 3 години. Наложени са му също така и наказание „глоба“ в размер на 190 лв., както и „лишаване от право да управлява МПС“ за срок от 6 месеца.

 Предвид това считам, че са налице необходимите документи и условия и съгласно разпоредбите на чл. 30 от ЗМСМА и Решения на ЦИК 1133-МИ и 1134-МИ от 14.04.2022г. следва да вземем решение, с което да констатираме „ex lege“ предсрочното прекратяване на пълномощията на Александър Крайнов като общински съветник и на негово място да обявим за избран следващия кандидат от листата на БСП за България, а именно Румяна Атанасова Ячкова и да й издадем удостоверение.

 Има ли въпроси и изказвания по тази точка?

 Не виждам. Преминаваме към гласуване.

След разисквания ОИК Разлог пристъпи към гласуване:

**Гласували 10 членове на ОИК**

**„ЗА“ – 10** Илонка Захариева Пандева, Славчо Иванов Попов, Любомир Василев Влайн, Стефка Николаева Пукнева, Нели Асенова Благоева, Любка Костадинова Карамфилова, Михаела Георгиева Клечерова, Крум Костадинов Котупанов, Костадинка Христова Кърджиева, Тони Найденов Томов

 **„ПРОТИВ“ – няма**

 След проведено гласуване ОИК Разлог, взе следното

**РЕШЕНИЕ № 138/31.05.2022г.**

ОТНОСНО: констатиране прекратяването пълномощията на общинския съветник Александър Огнянов Крайнов и обявяване за избран на следващия в листата кандидат

В ОИК-Разлог на 30.05.2022г. е постъпило писмо от Община Разлог, с което е предоставен заверен препис от протокол по НОХ дело 156/2022г. по описа на Районен съд-Разлог, от който е видно, че Александър Огнянов Крайнов е осъден с наказание „лишаване от свобода“ за срок от 4 месеца, изпълнението на което е отложено за изпитателен срок от 3 години. Следва да се отбележи, че ЗМСМА не поставя разграничение дали наложеното наказание лишаване от свобода се търпи ефективно или изпълнението му е отложено. В този случай, следва да се счита, че се имат в предвид и двата вида изпълнение на наказанието лишаване от свобода. В тази насока и съдебна практика по този въпрос. От така представените документи се удостоверяват настъпили факти и обстоятелства, на основание на които по закон /ex lege/ предсрочно са прекратени пълномощията на общинския съветник Александър Огнянов Крайнов – основание по чл. 30, ал. 4, т. 2 от ЗМСМА. Действително престъплението за което е осъден Крайнов е умишлено такова. На същият е било повдигнато обвинение от Прокуратурата на Република България. За извършеното от него деяние му е наложено наказание лишаване от свобода. Независимо, че изпълнението на наказанието е отложено с изпитателен срок от 3 години, то ОИК-Разлог счита, е налице основанието на нормата на чл. 30, ал. 4, т. 2 от ЗМСМА, тъй като същата не провежда разграничение дали изпълнението на наказанието е отложено или същото следва да се търпи ефективно. В случая се касае за наличието на факти и обстоятелства, които по силата на закона водят до предсрочно прекратяване на пълномощията на общински съветник, без да е необходимо някакви други действия да се предприемат от него или от ОИК. В случая ОИК-Разлог само констатира настъпилите факти и обстоятелства и е длъжна да се произнесе с решение в условията на обвързана компетентност с което да прекрати пълномощията на общинския съветник и да анулира издаденото му удостоверение.

 На основание чл. 87, ал. 1, т. 1 и т.24, във връзка с чл. 458 от Изборния кодекс и чл. 30, ал. 7, във връзка с чл. 30, ал. 4, т. 2 от ЗМСМА, Общинска избирателна комисия-Разлог

**РЕШИ:**

 Констатира предсрочно прекратяване на пълномощията на Александър Огнянов Крайнов, като общински съветник.

 Анулира издаденото му удостоверение изх. № 502/13.11.2019г.

 Обявява за избран за общински съветник Румяна Атанасова Ячкова, следващ в листата на Коалиция БСП за България кандидат.

 На обявения за избран общински съветник да се издаде удостоверение.

 Копие от настоящето решение да се изпрати за сведение на Председателя на Общински съвет – Разлог и на ЦИК.

 Решението на основание чл. 30, ал. 8 от ЗМСМА не подлежи на обжалване.

***По точка 3 от дневния ред: Няма какво да се докладва***

Заседанието приключи в 18.00 часа

Председател: …………………..

/Илонка Пандева/

 Секретар: ….…………………

 /Любомир Влайн /